Lènga 'nglese

'U **'nglese** (nome native *English*, IPA: ) ète 'na lènga indoeuropèe appartenènde ad 'u rame occidendale de lle lènghe germaneche, 'nzieme a ll'olannese, a ll'ìrte e vasce tedesche, ad 'u fiamminghe e ad 'u frisone. Tène angore 'na evidende parendèle ccu 'u sassone continendale (dialètte d'u vasce tedesche).

Le 'nglise tène 'na posiziune assaje particulare, no sule respette a lle lènge germaneche, me pure a lle 'nderne d'u gruppe lènguisteche indoeuropèe: ha assaje semblifecate e cangiate 'a proprije strutture ccu sse avvicine oramaje a 'na lènga isolande cchiù ca a 'na lènga flessive. Da 'u punde de viste d'u vocabbolarie, inoltre, condène assaje termine ca non ge tènene n'origgene germaneche, quacche termine ète state ppegghiate da 'u frangese ed ète verosimilmènde 'a lènga cchiù apirte ad 'a trasùte de nuève vocabbole de origgene straniere.

Jndr'ô curse d'u XX sèchele le 'nglise ète devendate 'a lènga franghe pe' accellenze, menànne a tèrre 'a supremazie ca stàve d'apprìme d'u frangese ca a sove vôte avève pigghiate 'u puèste d'u latine pe' raggione de comunecazziúne deplomateche e sciendìfeche. Ète ôsce pure 'nu strumènde pe' 'a comunecazziúne 'mbrà etnie senze niscune cullegamènde culturale, sciendìfeche o polìteche (no senze criteche).

Se calcule ca le parlande 'nglise cumme lènga madre (*English as a native language*, ENL) sijane cirche 350 miglione, le parlande de *English as a second language* (ESL), cioè 'nziccate ad 'a lènga naziunale o native, cirche 300 miglione, le parlande de *English as a foreign language* (EFL), cioè cumme 'na lènga canosciute a scole me no jndr'â ll'ause jndr'ô proprije paise, cirche 100 miglione. 'U numere de lle crestiáne ca non g'ausane le 'nglise cumme lènga madre supere accussì quidde de lle crestiáne ca parlane 'a lènga d'a nascite. 

## Distribuzzione sciugrafeche
Le 'nglise ète ausate cumme **lènga madre** (ufficiale o de fatte) jndr'â lle seguende pajèsere:

* jndr'â **[[Europe]]**
** jndr'â lle Isole bretànneche:
*** Isole d'u Canale (Isole Anglo Normanne) ('nzieme ad 'u frangese)
*** Galles ('nzieme ad 'u Gallese)
*** Inghiltèrre
*** Irlanne d'u nord
*** Repubbleche d'Irlanne ('nzieme a ll'irlannese)
*** Isole de Man ('nzieme ad 'u gaeliche mannese)
*** Scozie ('nzieme ad 'u gaeliche scozzese)
** a Malta ('nzieme ad 'u maltese e ad 'u tagliáne)
** a Gibilterre ('nzieme ad 'ô spagnole)
** a Cipro ('nzieme ad 'u greche)
* jndr'â **[[Oceanie]]** e jndr'ô **[[Oceane Pacifeche|Pacifeche]]**:
** Australie ('nzieme a lle aboriggene e a lènghe purtate ccu l'immigrazione, cioè cenise, vietnamite, etc.)
** Nuève Zelanne ('nzieme ad 'u maori)
* jndr'â **[[Africa]]**:
** Libbèrie ('nzieme a lènghe d'u gruppe Niger-Congo)
** Sudafriche ('nzieme a ll'afrikaans e a Lènghe bantu e Khoisan)
* jndr'â lle **[[Americhe]]** e jndr'â ll**'[[Oceane Atlandiche|Atlandiche]]**:
** Anguilla
** Antigua e Barbuda
** Ascensione
** Bahamas
** Barbados
** Belize
** Bermuda
** Canada ('nzieme ad 'u frangese, pure ce quiste urteme ète parlate jindre 'na mesure minoritarije)
** Dominica
** Cile
** Isole Falkland
** Isole Vergene americane e bretànneche
** Giamaica
** Grenada
** Guyana
** Montserrat
** Saint Kitts e Nevis
** Sand'Elene
** Sande Lucije (state) ('nzieme ad 'u creole)
** Saint Vincent e Grenadine
** Statère Aunìte d'Americhe (40 miglione de ispanofone, otre 28 miglione ccu madrelènga deverse da lle 'nglise. Jindre quiste paise non g'ète 'na lènga ufficiale naziunale a levèlle federale: 'u soje ause jindre atte formale ète accussì sulamènde conzuetuddenarije. Le 'nglise ète però lènga ufficiale jindre 28 de le 50 Statère de ll'Aunìone https://web.archive.org/web/20090130061038/http://www.us-english.org/view/8)
** Trinidad e Tobago

Ète ausate cumme lènga ufficiale jindre: Botswana, Camerun, Isole Cook, Figi, Filippine, Gambia, Ghana, Hong Kong, Indie, Kenya, Kiribati, Lesotho, Malawi, Malta, Mauritius, Namibie, Nauru, Nigerie, Pakistan, Palau, Papua Nuève Guinee, Puèrte Rico, Samoa Occidentali, Seychelles, Sierre Lione, Singapore, Isole Salomone, Tuvalu, Swaziland, Tanzanie, Uganda, Vanuatu, Zambie e Zimbabwe.

Se stè ccu afferme ccu granne diffusione a levèlle turisteche e commerciale jindre: Sardegna, Sicilia, Corsica, Madera, Isole Azzorre, Isole Canarie e Isole Baleari.

Le 'Nglise se stè ccu afferme de fatte cumme ô standard pe' 'a comunecazziúne sciendìfeche ad ìrte e ìrtisseme levèlle, vennènne ausanne cumme lènga preferenziale pe' le cange de 'mbormazziune tecneche/sciendìfeche 'mbrà crestiáne de lènghe madre defferènde e specialmènde cumme lènga obblegatorije pe' 'a pubblecazione de condrebbùte jndr'â lle prengepále sciurnale sciendìfeche de qualsiase vanne e pe' le relazione jndr'â lle congresse 'ndernazionale.

## Note


## Bibbliografije
* Fausto Cercignani. *Shakespeare's Works and Elizabethan Pronunciation*, Oxford, Clarendon Press, 1981.
* Dobson, E. J. *English Pronunciation 1500-1700*, 2 ed. 2 vols, Oxford, Clarendon Press, 1968.
*  Bryan Garner, *Dictionary of Modern Legal Usage*, Oxford, Oxford University Press.
* Maria Fraddosio, *ELS: English for Law Students*, Napoli, Edizioni Giuridiche Simone, 2004.
* Barbieri G. – Codeluppi L., *How to Tackle Readings in Business and Economics *, Milano, LED Edizioni Universitarie, 1993, ISBN 88-7916-033-8
* Derouaux A.C., *Guidebook to Translating from Italian into English*, Milano, LED Edizioni Universitarie, 1991, ISBN 88-7916-001-X
* 

## 'Ndruche pure
* Pronunge de lle 'nglise
* Pronunge d'u th 'nglise
* Trasparenze fonologgeche
* Pronunge tagliáne d'a lènga 'nglise
* Wikspeak
* Frase ipoteteche 'nglise
* Aggettive dimostrative (lènga 'nglise)
* 'Nglise jndr'à lle 'mbormateche

## Otre prugette

## Collegamiende fore a Uicchipèdie
* Coniugazione de lle verbe 'nglise Conjugation.com = the original verb conjugation website: cchiù de 15,000 verbe 'nglise, verbe coniugate jndre totte le furme, affermative, 'nderrogative, e negative, jndre totte le timbe & persone.www.Conjugation.com
*  U.S. English: statère de lle USA jndre cui le 'nglise non g'ète 'a lènga ufficiale.

### Dizziunarie
* Sansoni, Oxford Paravia concise, 'U granne 'nglise Picchi, Garzanti Hazon (s'ha ddà reggestrasse), Wordreference English-Italian Dictionary, Dicios 'Nglise-Tagliáne, Dizziunarie-'nglise.org.
* Dizziunarie europee 'nderattive de terminologgije: 'na resorse granna assaje lènguisteche ccu glossarije e traduziune de parole de ogne genere da e verse totte le lènghe europee, ccu spiegaziune, fonde e classefecaziune de ll'attendibbeletate de lle diverse traduziune; assaje preziuse pe' 'a terminologgije tecneche e specialisteche (ète 'a resorse de le tradutture de documènde ufficiale de ll'Aunìone europèe).
* LISA! Dizziunarie Itale-'Nglise

### Pronunge
*  Sound Comparisons: ccu sinde e ccu paragone cumme s'honne ccu pronunge le stesse parole jndr'à lle varie accìnde reggionale e 'ndernazionale de lle 'nglise (paggène de ll'Universetate de Edimburgo).
* Sinde da 'u PC 'a Pronunge 'Nglise satte-satte de totte le Parole